En middelsstor (14,5 millimeter), lang og slank, brunlig trebukk. Hodet har rundede, utstående fasettøyne, og er nesten så bredt som pronotum, som er sylindrisk med en kraftig, butt pigg på hver side, lengre enn bredt. Antennene er tynne, nesten så lange som kroppen. Dekkvingene er langstrakte, parallellsidige, med rettvinklede "skuldre", spredt og grovt punktert. Beina er tynne, lange.